મારી પાસે જેટલાં લોકો આવે છે, તેમની દરેકની અલગ ચિંતા હોય છે. જ્યારે ઘણાં લોકો તેમના લગ્નનાં દિવસે ઝળહળતા દેખાવાં માંગે છે, તો કેટલાંક લોકો કારકિર્દીમાં આગળ વધવા માટે પોતાની છબી સુધારવા માગે છે. તો એવા વિદ્યાર્થીઓ પણ છે, જેઓ તેમની સમર ઈન્ટર્નશિપ માટે વિદેશ જવા માંગે છે, અને ત્યાં પગ મૂકતાં પહેલાં જ પોતાની છબીને સુધારવા માંગે છે. ચિંતાઓ પણ વિવિધ છે, અને તેમના ઉકેલો પણ એટલાં જ વિવિધ છે, પણ અનિવાર્યપણે, આ બધું વ્યક્તિના આત્મવિશ્વાસને વધારવા માટે હોય છે.